Návrh na začatie prejudiciálneho konania, ktorý podal Cour de cassation (Francúzsko) 9. júna 2023 – EA/Artemis security
(vec C-367/23, Artemis security)
Jazyk konania: francúzština
Vnútroštátny súd, ktorý podal návrh na začatie prejudiciálneho konania
Cour de cassation
Účastníci konania pred vnútroštátnym súdom
Navrhovateľ v konaní o kasačnom opravnom prostriedku: EA
Odporca v konaní o kasačnom opravnom prostriedku: Artemis security SAS
Prejudiciálne otázky
Spĺňa článok 9 ods. 1 písm. a) smernice Európskeho parlamentu a Rady 2003/88/ES zo 4. novembra 2003 o niektorých aspektoch organizácie pracovného času podmienky na to, aby mal priamy účinok a aby sa ho zamestnanec mohol dovolávať v spore, ktorý sa ho týka?
Má sa článok 9 ods. 1 písm. a) smernice 2003/88/ES vykladať v tom zmysle, že bráni vnútroštátnej právnej úprave alebo praxi, ktorá v prípade nedodržania ustanovení prijatých na vykonanie opatrení potrebných na bezplatné posúdenie zdravia pracovníka podmieňuje nárok pracovníka na náhradu škody preukázaním ujmy, ktorá vznikla v dôsledku tohto nedodržania?
____________